open-index/open-wikipedia-markdown huggingface dataset:
உலகக் காற்று நாள்

**உலகக் காற்று நாள்** (*World Wind Day*) ஆண்டுதோறும் சூன் 15 ஆம் நாள் நடைபெறும் உலகளாவிய நிகழ்ச்சியாகும். இதை ஐரோப்பிய காற்று ஆற்றல் ஆணையமும், உலகளாவிய காற்று ஆற்றல் மன்றமும் ஒழுங்குப்படுத்தி வருகின்றது. இது காற்றாற்றலைக் கொண்டாடும் தினமாகும். மேலும் இந்நாளில் காற்றாற்றலைப் பற்றிய விழிப்புணர்வையும், முக்கியத்துவத்தையும், அதன் வாய்ப்புகளையும், குழந்தைகள் மற்றும் வயதானோர் அறியும் படி செய்யப்படுகிறது.

## 2012
2012 ஆம் ஆண்டு, காற்றாற்றலின் முக்கியத்துவத்தை வலியுறுத்துவதற்காக சென்னை மெரினா கடற்கரையில் விழிப்புணர்வு முகாம் நடத்தப்பட்டது.

## மேற்கோள்கள்

பகுப்பு:சூன் சிறப்பு நாட்கள்
பகுப்பு:சுற்றுச்சூழல் விழிப்புணர்வு நாட்கள்
பகுப்பு:காற்று ஆற்றல்
பகுப்பு:காற்று
அடைவோட்டம்

**அடைவோட்டம்** (அல்லது **நெறிசல் ஓட்டம்**) (*Choked flow*) என்பது ஒரு அமுக்குமைப் பாய்வு விளைவாகும்.  அடைபடும் அல்லது மட்டுப்படுத்தப்படும் பாய்வின் பண்பு திசைவேகம் ஆகும்.

அடைவோட்டம் **வெஞ்சுரி விளைவு**டன் தொடர்புடைய பாய்ம இயக்கவியல் நிலையாகும்.  ஒரு குறிப்பிட்ட வெப்பநிலை மற்றும் அழுத்தத்திலுள்ள பாய்மம் ஒரு கட்டுப்பாட்டுப் பகுதிவழியே (அதாவது நுனிக்குழலின் கழுத்துப்பகுதி அல்லது குழாயின் அடைப்பிதழ் வழியே) குறை-அழுத்தம் கொண்ட பகுதிக்குச் செல்லும்போது அப்பாய்வின் திசைவேகம் அதிகரிக்கிறது.  பாய்வெதிர்த்திசையில் பாய்வானது குறையொலிவேக நிலையிருக்கும்போது, நிறை அழிவின்மை விதிப்படி, குறைந்த குறுக்குவெட்டுப் பரப்புடைய கட்டுப்பாட்டுப் பகுதிவழி செல்லும்போது பாய்மத்தின் திசைவேகம் அதிகரிக்க வேண்டும்.  அதே வேளையில், வெஞ்சுரி விளைவின்படி, கட்டுப்பாட்டுப் பகுதியின் பின்னிருக்கும் பாய்வுத்திசையில் நிலை அழுத்தம், அதன் பயனாக அடர்த்தியும், குறைகின்றன.  பாய்வெதிர்த்திசையில் இருக்கும் நிலைகள் மாறாமல் இருக்கும்போது, பாய்வுத்திசையில் அழுத்தம் குறைந்தாலும் *நிறை பாய்வு விகிதம்* மாறாமல் நிலைபெற்றிருக்கும் நிலையே அடைவோட்டம் ஆகும்.

ஓரியல்புப் பாய்மங்களுக்கு, வெப்பமாறா நிலையில் அடைவோட்டம் ஏற்படும் புள்ளியில் புறஞ்செல் பாய்வின் திசைவேகம் ஒலியின் விரைவுக்குச் சமமாக இருக்கும், அதாவது மாக் 1 ஆகும்.  பாய்வெதிர்த்திசையில் அழுத்தத்தை அதிகரிப்பதன் மூலமாகவோ அல்லது வெப்பநிலையைக் குறைப்பதன் மூலமாகவோ அடைவோட்ட நிலையில் நிறை பாய்வு விகிதத்தை அதிகப்படுத்தலாம்.

அடைவோட்டம் பலவிதங்களில் பொறியியலில் பயன்படுகிறது, ஏனெனில் நிறை பாய்வு விகிதம் பாய்வுத்திசையிலிருக்கும் அழுத்தத்தைச் சார்ந்திருப்பதில்லை, பாய்வெதிர்த்திசையிலிருக்கும் வெப்பநிலை மற்றும் அழுத்தத்தை மட்டுமே சார்ந்திருக்கிறது.  அடைவோட்ட நிலையில், அடைப்பிதழ்கள் மற்றும் அளவுதிருத்திய துளைத்தட்டுக்கள் வழியே தேவையான நிறை பாய்வு விகிதத்தைப் பெறலாம்.

## குறிப்புதவிகள்

## வெளியிணைப்புகள்
*Additional accidental release source terms
*Choked flow of gases
*Development of source emission models 
*Restriction orifice sizing control  Perform orifice plate, restriction orifice sizing calculation for a single phase flow.

பகுப்பு:பாய்ம இயக்கவியல்
பகுப்பு:காற்றியக்கவியல்
அபிவிருத்தி வங்கி

இலாப நோக்கம் என்பதை விட நாட்டின் பொதுப் பொருளாதார அபிவிருத்தியை நோக்கமாகக் கொண்டு இயங்கும் வங்கி அமைப்புகள் **அபிவிருத்தி வங்கிகள்** எனப்படும். நீண்டகால முதலீட்டு வழிமுறையாக உள்நாட்டு வெளிநாட்டு நிதியை சேகரித்தல் அவற்றை தேசிய திட்டமிடலின் கீழ் விநியோகித்தல் பொருளாதார அபிவிருத்திக்கான நடுத்தர மற்றும் நீண்ட கால கடன் வழங்கும் நிறுவனமாகவும் இவை காணப்படுகின்றன.

## மேற்கோள்கள்

பகுப்பு:வங்கியியல்
வில்பத்து தேசிய வனம்

**வில்பத்து சரணாலயத்தின்** அமைவிடம், அனுராதபுரத்தில் இருந்து 30 கி.மீ தூரத்தில் (கொழும்பில் இருந்து 180 கி.மீ) வட மத்திய, வட மேல் மாகாணங்களில் கடல் மட்டத்திலிருந்து 152 மீட்டர் உயரத்தில் அமைந்துள்ளது. இதன் தெற்கு எல்லையாக மோதரகம் ஆறும் வடக்கு எல்லையாக கலா ஓயாவையும், மேற்கு எல்லையாக இந்து சமுத்திரத்தையும் கொண்டுள்ளது.  வில்பத்துவே இலங்கையில் உள்ள பெரிய சரணாலயம் ஆகும். இதன் பரப்பளவு 131, 693 ஹெக்டேயர் ஆகும். இங்கு 60க்கும் மேற்பட்ட குளங்களும், ஏரிகளும் உள்ளடங்கும்.

இங்கு ஆண்டுக்கான சராசரி வெப்பநிலை 27.2 செல்சியசாக காணப்படுகிறது. மழை வீழ்ச்சி ஆண்டுக்கு 1000மிமி ஆகும். இலங்கையின் வறண்ட வலயத்தில் அமைந்திருந்தாலும் அதிகமான நீர் நிலைகள் காணப்படுகின்றன. வட கீழ் பருவக் காற்று மூலமும், மார்ச் ஏப்ரல் மாதங்களில் பருவ மழை மூலமும் நீரைப் பெற்றுக் கொள்ளும் வில்பத்துவில் ஏப்ரல் முதல் செப்டம்பர் வரை உலர் கால நிலையாகவே காணப் படுகிறது.

அதிகம் மழை பெறும் பகுதிகளில் உயர்ந்த மரங்களை கொண்ட அடர்ந்த காடுகளும், கடல் சார்ந்த பகுதிகளில் உவர் நீர்த் தாவரங்களும், மற்றும் பற்றைக் காடுகளும், புதர்க் காடுகளும் வில்பத்துவில் உள்ளடங்குகிறது.

### பிராணிகள்
இந்த பூங்காவில் சிறுத்தைகள், யானைகள், நரிகள், ஓநாய்கள், மான்கள் போன்ற விலங்குகளும் 120 வகையான பறவைகளும் வாழ்கின்றன.

## மேற்கோள்கள்
கச்சிக் கலம்பகம்

**கச்சிக் கலம்பகம்** என்னும் நூல் 14ஆம் நூற்றாண்டில் வாழ்ந்த இரட்டைப்புலவர் பாடியது எனப் புலவர் புராணம் பாடிய புலவர் குறிப்பிடுகிறார். 

மூவர் அம்மானை என்னும் நூலில் தில்லைக் கலம்பகப் பாடல் ஒன்று இருப்பது போலக் கச்சிக்கு உரிய அம்மானைப் பாடல் ஒன்றும் உள்ளது.

குறிப்பு –  பூண்டி அரங்கநாத முதலியார் (1837 - 1893) என்பவர் “கச்சிக் கலம்பகம்” என்னும் பெயரில் ஒரு நூல் செய்துள்ளார்.  

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:கலம்பகங்கள்
திமிசுத்தாரை

**திமிசுத்தாரை** (*Ramjet*) எனப்படுபவை ஒருவகை காற்றெரி தாரைப் பொறிகளாகும்.  இவை வழமையான சுழலும் அமுக்கிகள் ஏதுமற்று, பொறியின் முன்னேறும் இயக்கத்தை வைத்தே உள்வரும் காற்றை அமுக்குகின்றன.  இவை சுழிய வேகத்தில் உந்துவிசையை உருவாக்குவதில்லை, எனவே நிலையாயிருக்கும் ஒரு வானூர்தியை இவற்றால் நகர்த்தவியலாது.  ஆகையால் இப்பொறிகள் செயல்பட ஆரம்பிக்கும் வேகம் வரைக்கும் வேறுவகையான உந்துகைத் தொகுதிகள் பயன்படுத்தப்படுகின்றன.  திமிசுத்தாரைகள் சிறப்பாகச் செயல்புரிய குறிப்பிட்ட அளவு வேகம் தேவை, பொதுவாக மாக் 3 வேகத்துக்கருகில் இவை மிகச் சிறப்பாகச் செயல்புரிகின்றன.  பொதுவாக திமிசுத்தாரைகள் மாக் 6 வேகம் வரையிலும் பயன்படுத்தப்படுகின்றன.

அதிவேகப் பயன்பாடுகளுக்காக சிறிய மற்றும் எளிமையான வடிவமைப்பு கொண்ட பொறிகள் தேவைப்படும் இடங்களில் திமிசுத்தாரைகள் பயன்படுத்தப்படுகின்றன, எ-கா: ஏவுகணைகள்.  பலநேரங்களில் திமிசுத்தாரைகள், *[[துடிப்புத்தாரை]]*களோடு (Pulsejet) குழப்பிக்கொள்ளப்படுகின்றன; இவற்றுக்கிடையேயான முக்கிய வேறுபாடு - திமிசுத்தாரைகள் தொடர்ச்சியாக எரிதல் செயல்முறையுடையவை, ஆனால் துடிப்புத்தாரைகள் விட்டுவிட்டு எரியும் செயல்முறை உடையவை.

## மேற்கோள்கள்

பகுப்பு:வெப்ப இயந்திரவியல் பாகங்கள்
பகுப்பு:தாரைப் பொறிகள்
கச்சி உலா

**கச்சி உலா** என்னும் நூல் 14ஆம் நூற்றாண்டில் வாழ்ந்த இரட்டைப்புலவர் எனப் போற்றப்படும் இரட்டையர் பாடிய நூல் எனச் சோழமண்டல சதகம் கூறுகிறது. 

இந்தக் கச்சி உலா இப்போது இல்லை. 
ஒருவேளை இவர்கள் பாடிய ஏகாம்பரநாதர் உலாவைக் குறிக்கக்கூடியதாக இது இருக்கக்கூடும்.

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:உலா (இலக்கியம்)
மீத்திமிசுத்தாரை

**மீத்திமிசுத்தாரை** (**மீ**யொலிவேக எரிதல் **திமிசுத்தாரை**) (*Scramjet*) எனப்படுவது ஒருவகை திமிசுத்தாரை, காற்றெரி தாரைப் பொறியாகும்; இதில் எரிதல் மீயொலிவேகத்திலேயே நடைபெறுகிறது.  திமிசுத்தாரைகளைப் போலவே, இவையும் அதிவேகத்தில் செல்லும்போதுதான் காற்றை அமுக்கு, எதிர்முடுக்கம் கொடுத்து எரித்து உந்துவிசையை ஏற்படுத்துகிறது; ஆனால் திமிசுத்தாரைகளில் காற்று, குறையொலிவேகத்துக்கு எதிர்முடுக்கம் செய்யப்படுகிறது - மீத்திமிசுத்தாரைகள் அந்தளவுக்கு காற்றை எதிர்முடுக்கம் செய்யாமல் மீயொலிவேகத்திலேயே எரித்தலை நிகழ்த்துகின்றன.  இதன்மூலம் மீத்திமிசுத்தாரைகள், திமிசுத்தாரைகளைவிட பன்மடங்கு அதிக வேகத்தில் சிறப்பாகச் செயல்புரியக்கூடும்: கோட்பாட்டளவில் அவற்றின் அதிகபட்ச வேகம் மாக் 12 (9,100&nbsp;mph; 15,000&nbsp;km/h) முதல் மாக் 24 (18,000&nbsp;mph; 29,000&nbsp;km/h) எனுமளவில் இருக்கும்.

## உசாத்துணைகள்
* 
* 
* Billig, FS "SCRAM-A Supersonic Combustion Ramjet Missile", AIAA paper 93-2329, 1993.
* Ingenito A. and Bruno C "Physics and Regimes in Supersonic Combustion", AIAA Journal, Volume 48, Number 3, 2010.
*"On the trail of the Scramjet" - the Lab. ABC Science Online. 17 October 2002
*"Revolutionary jet engine tested" BBC News. bbc.co.uk 25 March 2006
*French Support Russian SCRAMJET Tests. 
* 
*Hypersonic Scramjet Projectile Flys in Missile Test. *SpaceDaily* September 4, 2001
*NASA website for National Hypersonics Plan 
*X-43A NASA
* Hyshot Centre for Hypersonics, University of Queensland, Australia
*http://news.yahoo.com/s/nm/20070615/tc_nm/australia_jet_dc;_ylt=AjD55nNEoWlZGJ2UcFk9PrHQn6gB

## வெளியிணைப்புகள்
* 
* 
* 
* "Australian Scientists about to make the break through".
* The break through.- space.com
* "Revolutionary jet engine tested"
* Scramjet combustor development-PDF file
* "Aerojet has new Mach 7 plus reusable hypersonic vehicle plans"

பகுப்பு:தாரைப் பொறிகள்
அமைச்சர் (சதுரங்கம்)

**அமைச்சர்** அல்லது **மந்திரி** (*Bishop*) என்பது சதுரங்கத்தில் ஒரு காய் ஆகும். போட்டியின் ஆரம்பத்தில் ஒவ்வொரு போட்டியாளரும் இரண்டு அமைச்சர்கள் வீதம் கொண்டிருப்பர். ஒரு அமைச்சர் அரசனின் குதிரைக்கும் அரசனுக்கும் இடையிலும் மற்றைய அமைச்சர் அரசியின் குதிரைக்கும் அரசிக்கும் இடையிலும் வைக்கப்படும். வெள்ளை அமைச்சர்கள் *c1, f1* ஆகிய கட்டங்களிலும் கறுப்பு அமைச்சர்கள் *c8, f8* ஆகிய கட்டங்களிலும் நிலைபெற்றிருக்கும்.

## நகர்வு

ஒரு நகர்வில் அமைச்சர் செல்லக்கூடிய தூரமானது எல்லைக்குட்பட்டதில்லை. ஆயினும் அமைச்சரானது குறுக்காக மட்டுமே நகர முடியும். அமைச்சரானது ஏனைய காய்களைத் தாண்டிச் செல்ல மாட்டாது. எதிரியின் காய் கைப்பற்றியுள்ள கட்டத்திற்குச் செல்வதனூடாக அக்காயை அமைச்சர் கைப்பற்றிக் கொள்ளும்.

அமைச்சர்கள் அவையமைந்துள்ள பக்கங்களின் அடிப்படையில் அரசனின் அமைச்சர், அரசியின் அமைச்சர் ஆகிய பெயர்களில் அழைக்கப்படும். குறுக்காக மட்டுமே அமைச்சர்கள் செல்ல முடியுமாதலால், ஓர் அமைச்சரானது வெள்ளைக் கட்டங்களில் மட்டும் அல்லது கறுப்புக் கட்டங்களில் மட்டுமே செல்ல முடியும். அவற்றைக் கொண்டு அமைச்சர்களை வெளிர்கட்ட அமைச்சர், அடர்கட்ட அமைச்சர் என்றும் அழைப்பதுண்டு.

## ஒப்பீடு
### கோட்டையுடன்
கோட்டையானது ஓர் அமைச்சரை விட ஏறத்தாழ இரண்டு காலாள்கள் கூடுதலாகப் பெறுமதி வாய்ந்தது. அமைச்சரானது சதுரங்கப் பலகையின் அரைப் பகுதியினுள் மட்டுமே நகர முடியும். ஆனால், கோட்டையானது பலகையின் எந்தப் பகுதிக்கும் நகரக் கூடியது. ஒரு வெறும்பலகையில் கோட்டையானது 14 கட்டங்களைத் தாக்கும். ஆனால், அமைச்சரோ 13 கட்டங்களை விட அதிகமாகத் தாக்க மாட்டாது. அதுவுங்கூட அமைச்சரானது பலகையின் மையத்துக்கு எவ்வளவு அருகில் அமைந்துள்ளது என்பதைப் பொருத்தே அமையும். மேலும் ஓர் அரசனும் கோட்டையும் மட்டும் எதிரியின் தனித்த அரசனை இறுதி முற்றுகைக்காளாக்க முடியும். ஆனால், ஓர் அரசனும் அமைச்சரும் மட்டும் எதிரியின் தனித்த அரசனை இறுதி முற்றுகைக்காளாக்க முடியாது.

### குதிரையுடன்
பொதுவாக, குதிரைகளும் அமைச்சர்களும் அண்ணளவாகச் சமனாகவிருப்பினும் விளையாட்டின் தன்மையைப் பொறுத்து அவற்றின் பெறுமதிகள் மாறுபடலாம்.

## ஒருங்குறி

ஒருங்குறியில் அமைச்சருக்கு இரண்டு குறியீடுகள் உள்ளன.

♗ *U+2657*-வெள்ளை அமைச்சர்

♝ *U+265D*-கறுப்பு அமைச்சர்

## இதையும் பார்க்க
* சதுரங்க விதிமுறைகள்

## மேற்கோள்கள்

பகுப்பு:சதுரங்க காய்கள்
தமிழகத்தில் புதிய கற்காலம்

thumb|270px|தமிழகத்தில் புதிய கற்காலக் கருவிகள்
**தமிழகத்தில் புதிய கற்காலம்** என்பது கி.மு. 3000 - 1000 வரை நிலவியது. குறிப்பாக தமிழகத்தின் வட ஆர்க்காடு பகுதியிலுள்ள பையம்பள்ளியில் (தற்போது திருப்பத்தூர் மாவட்டத்தில் உள்ளது) இப்புதிய கற்காலச் சின்னங்கள் அதிகம் காணப்படுகின்றன.

## பையம்பள்ளி
பையம்பள்ளியில் காணப்படும் புதிய கற்காலச் சமுதாயம் இரு விதத்தில் காணப்படுகின்றது. 

### முதற்பிரிவு
இக்கால மக்கள் வெளுப்பு மிக்க சாம்பல் நிற மட்பாண்டங்கள், மெருகூட்டப்பட்ட சாம்பல் நிற மட்பாண்டங்கள், சிவப்பு நிற மட்பாண்டங்கள் ஆகியவற்றை பயன்படுத்தினர். பல வகைக் கற்களால் ஆன கற்கருவிகள், கற்கோடாரிகள், தானியங்களை அரைக்க, இடிக்க உதவும் கற்கருவிகள் ஆகியனவும் கிடைத்துள்ளன.

மேலும் இக்கால மக்கள் வாழ்ந்த பல்வேறு அளவுள்ள குழி வீடுகளில் குச்சி நடுகுழிகள் காணப்படுவதால் இவர்கள் கூரைகள் அமைந்த குடிசைகளில் வாழ்ந்ததாகத் தெரிகிறது.

### இரண்டாம் பிரிவு
இதே புதிய கற்காலத்தைச் சேர்ந்த இரண்டாம் பிரிவு மக்கள் சாம்பல் மற்றும் சிவப்பு நிற மட்கலன்களையும் பயன்படுத்தினர். குறிப்பாக சக்கரத்தால் செய்யப்பட்ட பானைகள் இங்கு கிடைத்தனவற்றுள் சிறந்தனவாம்.

;உணவு உற்பத்தி
கொள்ளு, பச்சைப்பயறு, ஆடு, மாடு, பன்றி, மான் போன்ற மிருகங்களையும் வளர்த்தனர். அதிலிருந்து வரும் பொருட்களை உணவிற்கு பயன்படுத்தினர்.

## பரவல்
மேலும் இக்காலக் கருவிகள் தமிழகத்தில் பல இடங்களில் கண்டெடுக்கப்பட்டுள்ளன. அவற்றின் விவரம்,
# வட ஆற்காடு பகுதிகள் - அப்புக்கல்லு, கல்லேரிமலை, சவ்வாது மலை, திருமலை, அம்பூர், சந்திராபுரம், கீழ்விளம்புச்சி, கொளுதம் பத்து, குத்ததூர், மலையம்பத்து, நெல்லிவாசல் நாடு, பழையதலூர், புதூர்நாடு, புலியூர், சோழிங்கூர், விண்ணமங்கலம்.
# காஞ்சிபுரம் மாவட்டம் - திருக்கழுக்குன்றம்: வள்ளிபுரம் - ஈசூர் பாலாற்றுப் பகுதி.
# தென் ஆற்காடு பகுதிகள் - கொண்டிய நத்தம், மேல் பரிகம்.
# புதுச்சேரி - அரிக்கமேடு
# சேலம் மாவட்டம் - சேவரி
# கோயமுத்தூர் மாவட்டம் - பெரியகுல்லே பாளையம்.
# திருச்சி மாவட்டம் - ஒத்தக்கோயில்
# மதுரை மாவட்டம்
# தேனி மாவட்டம் - கருப்பண்ணசாமி கோவில் மேடு, பெரியகுளம்.
# திருநெல்வேலி மற்றும் தூத்துக்குடி மாவட்டம் - சைதங்கநல்லூர், கொற்கை, சாயர்புரம்.
# தர்மபுரி மாவட்டம் - கொல்லப்பள்ளி, தொகரப்பள்ளி, பன்னிமடுவ, தயில்மலை, முள்ளிக்காடு, கப்பலாவடி, பர்கூர், கடத்தூர், மரிரெட்டிப்பள்ளி, மயிலாடும்பாறை, மோடூர், கொத்துக்குப்பம், வேடர் தத்தக்கல்.

## இவற்றையும் பார்க்கவும்
* கற்காலம்
* பெருங்கற்காலம்
* இடைக் கற்காலம்
* புதிய கற்காலம்
* மட்பாண்டத்திற்கு முந்தைய புதிய கற்காலம்
* மட்பாண்டத்திற்கு முந்தைய புதிய கற்காலம் (ஆ)

## மேற்கோள்கள்

பகுப்பு:தமிழகத்தில் கற்காலம்
பகுப்பு:கால வரிசைப்படி வரலாறு
பகுப்பு:கற்காலம்
இதய நிறுத்தம்

**இதய நிறுத்தம்** என்பது இதயத்தின் சுருங்கி விரியும் தொழிற்பாடு திடீரெனத் தடைப்பட்டு குருதிச்சுற்றோட்டம் நிறுத்தப்படுவது ஆகும்.  இதய நிறுத்தத்திற்குரிய காரணிகளுள் முக்கியமானது கீழ் இதயவறைக் குறுநடுக்கம் (ventricular fibrillation) ஆகும்.

இதய நிறுத்தம் மாரடைப்பில் இருந்து வேறுபட்டது; மாரடைப்பு என்பது இதயத்தசைக்குச் செல்லும் குருதி வழங்கல் (விநியோகம்) தடைபடுவதால் ஏற்படுவது. மாரடைப்பு ஏற்பட்ட ஒருவருக்கு கீழ் இதயவறைக் குறுநடுக்கம் தோன்றி இதய நிறுத்தம் ஏற்படலாம்.

சுற்றோட்டம் நிறுத்தப்படுவதால் உடலெங்கும் ஆக்சிசன் (ஒட்சிசன்), ஊட்டச்சத்துகள் கொண்டு செல்லப்படுவது தடைபடுகின்றது. மூளைக்கு குருதியோட்டம் தடைபடுவதால் நினைவிழப்பு ஏற்படுகின்றது, அத்துடன் மூச்சுவிடுவதிலும் (சுவாசிப்பதிலும்) சிக்கல் ஏற்படுகின்றது. இதய நிறுத்தம் ஏற்பட்டு ஐந்து நிமிடங்களாக சிகிச்சை இல்லாதவிடத்து ஆக்சிசன் இல்லாத காரணத்தால் மூளை இறக்கின்றது (செயலிழந்து இறந்துவிடுகின்றது); உயிரிய இறப்பு உண்டாகின்றது. இக்காரணங்களால்  உயிர் பிழைப்பதற்கு உடனடிச் சிகிச்சை இன்றியமையாதது.

இதய நிறுத்தம் ஒரு மருத்துவ நெருக்கடி நிகழ்வு, தொடக்கவேளையிலேயே உரிய சிகிச்சை வழங்கப்படின் இதயம் பழைய நிலைக்கு மீளும், அன்றேல் இதய இறப்பு நிகழும் தீங்கு உண்டு. சிலவேளைகளில் திடீரென நிகழும் இதய நிறுத்தத்தால் இதயம் முற்றிலும் தன் தொழிற்பாட்டை இழக்கும் சூழல்கள் உண்டு, இது திடீர் இதய இறப்பு எனப்படும், இத்தகைய நேரத்தில் இதயம் பழைய நிலைக்கு மீளமாட்டாது.

இதய நிறுத்தத்துக்குரிய சிகிச்சையின் நோக்கம் இதயத்தை மீளத் துடிக்கவைத்து, குருதிச் சுற்றோட்டத்தைச் சீர் செய்தல், மூச்சுவிடுதலை மீளக் கொணருதல் ஆகும். இதற்கு இதய-மூச்சு மீளுயிர்விப்பு (cardiopulmonary resuscitation) வழங்கப்படுகின்றது. தேவையேற்படின் குறுநடுக்க அகற்றலும் (defibrillation) செய்யப்படுகின்றது.

## மேற்கோள்கள்

பகுப்பு:இதயக் கோளாறுகள்
பகுப்பு:இறப்புக் காரணிகள்
சேரீசு (தொன்மவியல்)

பண்டை உரோமச் சமயத்தில், **சேரீசு** (Ceres - /ˈsɪəriːz/) ஒரு பெண் தெய்வம். இத்தெய்வம், வேளாண்மை, தானியப் பயிர், வளமை, தாய்மை உறவுகள் ஆகியவற்றோடு தொடர்புடையவள். தொடக்கத்தில், உரோமின் "பிளெபியன்" அல்லது "அவென்டைன்" முத்தெய்வங்களுள் முக்கியமானவளாக விளங்கியவள் இவள். இத் தெய்வத்துக்காக ஏப்ரலில் ஏழு நாள் திருவிழா கொண்டாடினர். இத்திருவிழாவில் "லூடி" (Ludi) எனப்படும் விளையாட்டையும் விளையாடுவது வழக்கமாக இருந்தது. மே மாதத்தில் அக்கால உரோமில், அறுவடை நாட்களில் இடம்பெறும் "அம்பவாலியா" (Ambarvalia) என்னும் திருவிழாவின் ஒரு பகுதியாக வயல்களைத் தூய்மையாக்கும் சடங்கு இடம்பெற்றது. இச் சடங்கிலும், உரோமர்களின் திருமணம், இறப்பு ஆகியவற்றுக்கான சடங்குகளிலும் சேரீசுக்கு கௌரவம் வழங்கப்பட்டது.

கிரேக்கத் தொன்மங்களில் "பன்னிரண்டு ஒலிம்பியர்"களுக்கு இணையான உரோமர்களின் "டி கான்சென்ட்டீசு" எனப்படும் தெய்வங்களின் குழுவில் வேளாண்மைக்கான தெய்வம் சேரீசு மட்டும் அல்ல. செரீசுவை கிரேக்கர்களின் டிமிடர் உரிய தொன்மங்கள் செரீசுவின் மீது ஏற்றிக் கூறப்பட்டன.

## சொற்பிறப்பும் தோற்றமும்
"சேரீசு" என்னும் பெயர் முந்து இந்திய-ஐரோப்பிய மொழிகளில் காணப்படுவதும், "வளர்தல்" என்னும் பொருள் கொண்டதுமான *கெர்* என்னும் வேர்ச் சொல்லில் இருந்து உருவானது என்பது சிலரது கருத்து. *கிரியேட்* *(create)*, *(சீரியல்)* *(cereal)*, *குரோ* *(grow)* போன்ற பல ஆங்கிலச் சொற்களும் இதே வேரிலிருந்தே உருவாயின என்பது அவர்களுடைய கருத்து. இத்தெய்வம், கால்நடை மேய்ப்பு, வேளாண்மை, மனிதக் கருவளம் போன்றவற்றோடு தொடர்புடையதால், "தாங்குதல்", "உண்டாக்குதல்", "உற்பத்தி செய்தல்" போன்ற பொருள்களைக் கொண்ட *கெரீரீ* *(gerere)* என்னும் இலத்தீன் மொழிச் சொல்லே "சேரீசு" என்னும் சொல்லின் மூலமாக இருக்கலாம் என்பது இன்னும் சிலரது கருத்து. மிகப் பழைய நம்பிக்கைகளில் இருந்து சேரீசு தோன்றியது என்பதற்கு உரோமரின் அயலவர்களான இலத்தீனியர், ஆசுக்கானியர், சாபெலியர் போன்ற இனத்தவரிடமிருந்து தெளிவான சான்றுகள் கிடைக்கின்றன. எட்ரசுக்கர், உம்பிரியர் போன்றோரிடம் இருந்தும் அதிகம் தெளிவில்லாத சான்றுகள் உள்ளன. உரோமர் காலம் முழுவதிலும் "சேரீசு" என்னும் சொல் தானியத்தையும் அதன் நீட்சியாக ரொட்டியையும் குறிப்பதற்குப் பயன்பட்டது.

## வழிபாட்டு மரபுகளும் கருப்பொருளும்
### வேளாண்மை வளமை
ஒருவகைக் கோதுமை, காளைகளை நுகத்தில் கட்டுதல், உழுதல், விதைத்தல், இளம் வித்துக்களைப் பாதுகாத்தல், போன்றவற்றைக் கண்டுபிடித்ததுடன், மனித குலத்துக்கு வேளாண்மையை அளித்ததும் சேரீசுவே என நம்பினர். 

பகுப்பு:தொன்மவியல்
பகுப்பு:உரோமைக் கடவுள்கள்
பகுப்பு:உரோமத் தொன்மவியல்
செங்கல்பட்டு அகதிகள் முகாம்

**செங்கல்பட்டு அகதிகள் முகாம்**, இந்தியாவில் தமிழ்நாட்டில் உள்ள செங்கல்பட்டு நகராட்சியில் அமைந்துள்ள ஒரு இலங்கைத் தமிழ் அகதிகள் முகாம் ஆகும்.

அங்குள்ள அகதிகள் 13 பேர் தங்களைத் திறந்த வெளி முகாமிற்கு மாற்றக் கோரி தொடர் உண்ணாவிரதத்தை நடத்தி வருகின்றனர். தற்போது மேலும் 10 பேர் உண்ணாவிரதம் நடத்தி வருகின்றனர்.

## மேற்கோள்கள்


பகுப்பு:அகதிகள்
ஆர்வார்டு-கியோட்டோ எழுத்துப்பெயர்ப்பு முறை

**ஆர்வர்டு-கியோட்டோ எழுத்துப்பெயர்ப்பு முறை** (*Harvard-Kyoto Convention*) என்பது உரோமன் எழுத்து முறையை அடிப்படையாகக் கொண்ட ஆசுக்கி (ASCII) முறையில், தேவநாகரி எழுத்து முறையில் எழுதும் சமற்கிருத ஒலிகளை எழுத்துப்பெயர்ப்புச் செய்தல் ஆகும். இது மின்னஞ்சல் வழியும் மின்வழியதான எழுத்துகளில் பரிமாறப்படும் சூழல்களிலும் பயன்படுகின்றது.

## உயிரெழுத்துகள்

## குரல்வளையொலிகள்

## அனுசுவாரம் அல்லது விசர்கம்

## அகரமேறிய மெய்யெழுத்துகள்

## இவற்றையும் பார்க்கவும்
* தேவநாகரி எழுத்துமுறை
* IAST
* * கொல்கத்தா தேசிய நூலக உரோமனாக்கம்
* அனைத்துலக சமற்கிருத உரோமனாக்க அரிச்சுவடி

## மேற்கோள்களும் அடிச்சுட்டுகளும்

பகுப்பு:சமசுகிருதம்
பகுப்பு:எழுத்து முறைகள்
பகுப்பு:இந்தி
கண்டராதித்தர் திருவிசைப்பா

**கண்டராதித்தர் திருவிசைப்பா**,  திருவிசைப்பாத் தொகுதியில் இருபதாம் பதிகமாக உள்ளது. இது கண்டராதித்தர் பாடிய பதிகம்.

இது பாடப்பட்ட பண் ‘பஞ்சமம்’. இந்தப் பாடல் ‘சாரளபானம் ’ என்னும் பண்ணில் பாடப்பட்டதாக ஓர் ஏட்டுப்பிரதி குறிப்பிடுகிறது. இவரைச் ‘சிவஞான கண்டராதித்தர் எனச் சாசனங்கள் குறிப்பிடுகின்றன. இதில் உள்ள பத்து பாடல்களும் தில்லை அம்பலவாணனோடு ஒன்றுபடுவது என்றோ என இவர் ஏங்குவதாக உள்ளன. எட்டாம் பாடலில் தில்லைக்குப் பொன் வேய்ந்த செய்தி குறிப்பிடப்பட்டுள்ளது. இந்நூலாசிரியரின் காலம் 10-ஆம் நூற்றாண்டு.

## மேற்கோள்கள்

பகுப்பு:10 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
மனம் கொத்திப் பறவை

***மனம் கொத்திப் பறவை*** (*Manam Kothi Paravai)*, 2012 ஆம் ஆண்டு வெளிவந்த தமிழ்த் திரைப்படம் ஆகும். இப்படத்தை எழுதி இயக்கியவர் துள்ளாத மனமும் துள்ளும் என்ற திரைப்படத்தை இயக்கிய எழில் ஆவார். முக்கிய கதாபாத்திரங்களில் சிவ கார்த்திகேயன், சூரி, இளவரசு, ஆத்மியா ஆகியோர் நடித்துள்ளனர். டி. இமான் இப்படத்திற்கு இசையமைத்துள்ளார்.

## நடிகர்கள்
* சிவகார்த்திகேயன் - கண்ணன்
* ஆத்மியா - ரேவதி 
* இளவரசு -  ராமையா 
* சிங்கம்புலி - மோடுமுட்டி 
* சூரி - நல்ல தம்பி
* ஸ்ரீநாத் - நாயர்
* வெண்ணிற ஆடை மூர்த்தி
* ரவி மரியா - நட்ராஜ்
* சாம்ஸ்
* எம். ஆர். கிஷோர் குமார்
* ஆடுகளம் நரேன்
* ஜே. குமார்
* அன்பரசன்

## மேற்கோள்கள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவகார்த்திகேயன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
குறுனிக்கல்

**குறுனிக்கல்** அல்லது **நுண்கல்** என்பது இடைக்கற்கால மக்களால் பயன்படுத்தப்பட்ட கற்களாகும். அதனாலேயே இடைக்கற்காலத்திற்கு குறுனிக்கற்காலம் என்ற பெயரும் உண்டு. இதை பழங்கற்கால மக்களும் பயன்படுத்தியிருந்தாலும் இடைக்கற்கால மக்களே முன்னணியில் உள்ளனர்.

பகுப்பு:கற்கருவிகள்
உயிரியல் மதிப்பீடு

**உயிரியல் மதிப்பீடு** *(Bioassay)* அறிவியல் ஆய்வு முறைகளுள் ஒன்று. ஒரு வேதிப்பொருள் ஒரு குறித்த உயிரினத்தில் அல்லது பிரித்தெடுக்கப்பட்ட உயிரின செல்களில் ஏற்படுத்தும் விளைவுகளை மதிப்பிடுதலே உயிரியல் மதிப்பீடு ஆகும். புதிய மருந்துகளை உருவாக்குதல், சுற்றுச்சூழல் மாசுபடுத்திகளின் விளைவை அறிதல் போன்ற பல காரணங்களுக்காக உயிரியல் மதிப்பீட்டு ஆய்வுகள் நிகழ்த்தப்படுகின்றன.

உயிரியல் மதிப்பீடு பண்பறிதல் *(qualitative)* சோதனையாகவோ அல்லது அளவறிதல் *(quantitative)* சோதனையாகவோ இருக்கலாம்.

பகுப்பு:அறிவியல் வழிமுறைகள்
பகுப்பு:சுற்றுச்சூழலியல்
பகுப்பு:நீர் மாசுபாடு

## மேற்கோள்கள்
கண்டன் கோவை

**கண்டன் கோவை** என்னும் நூல் ஒட்டக்கூத்தரால் பாடப்பட்டது எனக் கொள்ளத்தக்கது.  ஒட்டக்கூத்தர் காலம் பன்னிரண்டாம் நூற்றாண்டு.

”கோவை உலா அந்தாதிக்கு ஒட்டக்கூத்தன்” என்னும் போற்றுதலுக்கு உரியவர் ஒட்டக்கூத்தர் கண்டன் என்பவன் இரண்டாம் இராசராச சோழன். கண்டன் கோவை 
:கட்டளைக் கலித்துறைப் பாடல்களால் ஆன நூல் உரை மேற்கோள்களில் இந்த நூலின் 5 பாடல்கள் உள்ளன

கண்டன் அலங்காரம் என்னும் நூலும் இரண்டாம் இராசராசனாகிய கண்டன் மீது பாடப்பட்ட நூல்.

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005

பகுப்பு:12 ஆம் நூற்றாண்டுத் தமிழ் நூல்கள்
பகுப்பு:கோவை (இலக்கியம்)
எமிலியா பிளேட்டர்

266px|thumb|right
**கோமாட்டி எமிலியா பிளேட்டர்** போலிசு-லிதுவேனிய புரட்சிப் பெண்மணியாவார். இவர் வாழ்ந்த காலம் 1806க்கும் 1831க்கும் இடைப்பட்ட காலமாகும். நவம்பர் புரட்சியில் (போலிசு-உருசியப் போர்) கலந்துகொண்டதற்காக பொதுநலவாய நாடுகளான போலந்து, பெலாரசு, லிதுவேனியா ஆகிய நாடுகளில் போற்றப்படுகிறார்.

## வாழ்க்கை
எமிலியா வில்னியசில் பிறந்தார். இவரது குடும்பம் லிதுவேனிய நாட்டிற்கு குடிபெயர்ந்தது. எமிலியா நன்கு கற்றவர். செருமானிய மொழியையும் சிறப்பாக கற்றார். 1831 இல் உடல்நிலை சரியில்லாததால் இறந்தார். பிரபலமான கவிஞர்கள் பலர் இவரை போற்றி பாடியுள்ளனர்.

## மேற்கோள்கள்

பகுப்பு:1806 பிறப்புகள்
பகுப்பு:1831 இறப்புகள்
தில்லை உலா

**தில்லை உலா** என்னும் நூல் ஒட்டக்கூத்தரால் பாடப்பட்டது எனக் கொள்ளத்தக்கது. ”கோவை உலா அந்தாதிக்கு ஒட்டக்கூத்தன்” என்னும் போற்றுதலுக்கு உரியவர் ஒட்டக்கூத்தர். ஒட்டக்கூத்தர் காலம் பன்னிரண்டாம் நூற்றாண்டு. 

கண்டன் என்பவன் இரண்டாம் இராசராசன். இவன்மீது ஒட்டக்கூத்தர் பாடிய நூல்கள் கண்டன் கோவை, கண்டன் அலங்காரம் என்பன.  

கல்பனாசேக்கிழார் என்பவர் தாம் அறிந்த 66 உலா நூல்களைத் தொகுத்துக் காட்டியுள்ளார். இணையத்தில் இது உள்ளது.  
## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005

பகுப்பு:12 ஆம் நூற்றாண்டுத் தமிழ் நூல்கள்
பகுப்பு:உலா (இலக்கியம்)
எமிலி அல்லது கல்வி பற்றி (நூல்)

**எமிலி அல்லது கல்வி பற்றி** (***Émile, or On Education***) என்னும் நூல்  மாந்தனின் தன்மை பற்றியும் கல்வி பற்றியும் பிரான்சிய மெய்யியலாளரும் எழுத்தாளரும் ஆன இழான் இழாக்கு உரூசோ எழுதிய புகழ்பெற்ற நூல். இந்நூலை இவ்வாசிரியர் தான் எழுதியவற்றுள் தலைசிறந்த முகனையான எழுத்து என்று குறிப்பிட்டார். ஆனால் இதில் உள்ள ஒரு பகுதியால் (சவோயார்டு விக்காரின் தொழிலும் நம்பிக்கையும் என்னும் பகுதி) ***எமிலி*** என்று சுருக்கமாக அழைக்கப்படும் இந்நூல் பாரிசிலும் செனீவாவிலும் பொது இடங்களில் 1762 ஆம் ஆண்டு எரிக்கப்பட்டது. பிரான்சியப் புரட்சியின் பொழுது *எமிலி* உள்ளெழுச்சி ஊட்டி, நாட்டின் புதிய கல்வி முறைக்கு அடையாளமாக அமைந்தது.

## அரசியலும் மெய்யியலும்
இந்த நூல் அடிப்படை அரசியல் மெய்யியல் கேள்விகளைப் பற்றியும் தனி மாந்தர்களுக்கும் அவர்கள் இருக்கும் குமுகத்துக்கும் இடையே உள்ள உறவு உரிமைகள் பற்றியும், குறிப்பாக தீமைகள் சூழ்ந்த குமுகத்தில் இருந்துகொண்டே எவ்வாறு தனி மாந்தன் ஒருவன், உரூசோ கூறும், செம்மாந்தனாக ("noble savage") வாழ்வது என்பது பற்றியும் கூறுவதாகும். இந்நூலில் தொடக்கத்திலேயே, "உருவாக்கியவர் கைகளில் இருந்து வெளியாகும் அனைத்தும் நல்லதே, அனைத்தும் மாந்தனின் கைகளில் சீரழிகின்றன" என்று கூறுகின்றார். 

கெடுதிகளும் கெடும்போக்குகளும் மலிந்த குமுகத்தில் எவ்வாறு ஓர் "இயற்கையான மாந்தன்" (இயற்கையில் நல்லவனாகப் பிறந்த, இயல்பாய் நல்லவன்") நல்லவனாக வாழலாம் என்பதற்கான கல்வி முறையை விளக்க முற்படுகின்றார்.. இதற்காக எமிலி என்னும் பெண்ணையும் அவருடைய ஆசிரியரையும் முன் வைத்துக் கதை புதின வடிவில் எழுதியுள்ளார். எமிலி என்னும் இந்நூல், கல்வியூட்டும் குழந்தை வளர்ப்புக்கான நூல் என்று கருதிவிடமுடியாது, ஆனால் இதில் குழந்தை வளர்ப்புக்கான சில கருத்துகளும் உள்ளன.

## மேற்கோள்களும் அடிக்குறிப்புகளும்

## உசாத்துணை
*Bloch, Jean. *Rousseauism and Education in Eighteenth-century France*. Oxford: Voltaire Foundation, 1995.
*Boyd, William. *The Educational Theory of Jean Jacques Rousseau*. London: Longmans, Green and Co., 1911. No ISBN available.
*Jimack, Peter. *Rousseau: Emile*. London: Grant and Cutler, Ltd., 1983.
*Rousseau, Jean-Jacques Rousseau. *Emile, or On Education*. Trans. Allan Bloom. New York: Basic Books, 1979.
*Rousseau, Jean-Jacques Rousseau. *Emilius and Sophia; or, The Solitaries*. London: Printed by H. Baldwin, 1783.
*Trouille, Mary Seidman. *Sexual Politics in the Enlightenment: Women Writers Read Rousseau*. Albany, NY: State University of New York Press, 1997.

## இவற்றையும் பார்க்கவும்
* ''Émile, ou De l'éducation'' விக்கிமூலம்  (பிரான்சிய மொழிமூலம்)
* The Emile of Jean-Jacques Rousseau , கொலம்பியா பல்கலைக்கழகம். முழு பிரான்சிய மொழி முதல்நூலும், ஆங்கில மொழி பெயர்ப்பும். மொழிபெயர்ப்பு கிரேசு உரூசெவெல்ட்டு (Grace G. Roosevelt) (பார்பரா ஃவாக்சிலி (Foxley) மொழிபெயர்ப்பைத் தழுவியது)
*  கூட்டன்பெர்கு திட்டத்தில் பார்பரா ஃவாக்சிலியின் மொழிபெயர்ப்பு. 

பகுப்பு:1762 நூல்கள்
பகுப்பு:கல்வி பற்றிய மெய்யியல்
பகுப்பு:இழான் இழாக்கு உரூசோவின் படைப்புகள்
பகுப்பு:பிரான்சியப் புரட்சி
பகுப்பு:கல்வி வரலாறு
பகுப்பு:பிரான்சிய மெய்யியல்சார் புதினங்கள்
கண்டன் அலங்காரம்

**கண்டன் அலங்காரம்** என்னும் நூல் ஒட்டக்கூத்தரால் பாடப்பட்டது எனக் கொள்ளத்தக்கது. 
*”கோவை உலா அந்தாதிக்கு ஒட்டக்கூத்தன்” என்னும் போற்றுதலுக்கு உரியவர் ஒட்டக்கூத்தர். 
**ஒட்டக்கூத்தர் காலம் பன்னிரண்டாம் நூற்றாண்டு.
*கண்டன் என்பவன் இரண்டாம் இராசராசன்.   
*கண்டன் அலங்காரம் 
:வெண்பாவால் ஆன நூல்
:உரை மேற்கோள்களில் இந்த நூலின் 2 பாடல்கள் உள்ளன.  
:கட்டளைக் கலித்துறைப் பாடல்களால் ஆன நூல் இது.
*கண்டன் கோவை என்னும் கட்டளைக் கலித்துறையால் ஆன நூல் ஒன்றும் இவன்மேல் பாடப்பட்டது.

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005

பகுப்பு:12 ஆம் நூற்றாண்டுத் தமிழ் நூல்கள்
இலங்கை நகரங்களின் பட்டியல்

## இவற்றையும் பார்க்க
* இலங்கையிலுள்ள மாநகரங்களின் பட்டியல்

## உசாத்துணை

## வெளி இணைப்புகள்
* Department of Census and Statistics, Sri Lanka
* Survey Department of Sri Lanka

பகுப்பு:இலங்கை தொடர்பான பட்டியல்கள்
2012 இந்தியக் குடியரசுத் துணைத் தலைவர் தேர்தல்

**இந்தியக் குடியரசுத் துணைத் தலைவர் தேர்தல் 2012** (2012 I*ndian vice presidential election*) என்பது இந்தியக் குடியரசின் பதின்மூன்றாம் குடியரசுத் துணைத் தலைவரைத் தேர்ந்தெடுக்க   ஆகத்து 7, 2012 இந்தியத் தேர்தல் ஆணையம் நடத்திய தேர்தலாகும். தற்போதைய குடியரசுத் துணைத் தலைவரின் பதவிக்காலம் ஆகத்து 10 2012ல் முடிவடைந்ததையடுத்து இத்தேர்தல் நடைபெற்றது. இத்தேர்தலை இந்தியத் தேர்தல் ஆணையம் நடத்தியது. குடியரசுத் துணைத் தலைவருக்கான தேர்தலில் மக்களவையில் உள்ள நியமன உறுப்பினர்கள் இருவரையும் சேர்த்து 535 உறுப்பினர்களும், மாநிலங்களவையில் நியமன உறுப்பினர்கள் 12 பேர்களையும் சேர்த்து 245 உறுப்பினர்களும் என மொத்தம் 780 உறுப்பினர்கள் வாக்களிக்கத் தகுதி பெற்றுள்ளனர். இந்தியக் குடியரசுத் துணைத் தலைவர் தேர்தலை நடத்தும் அதிகாரியாக மக்களவைச் செயலர் நியமிக்கப்பட்டுள்ளார். இந்தியக் குடியரசுத் துணைத் தலைவர் தேர்தலில் போட்டியிட விரும்புபவர்களின் விண்ணப்பத்தில் வாக்களிக்கத் தகுதியுடையவர்கள் குறைந்தது 20 பேர் முன் மொழிந்தும், 20 பேர் வழிமொழிந்தும் கையொப்பமிட்டிருக்க வேண்டும். இப்படி இல்லாத விண்ணப்பங்கள் நிராகரிக்கப்படும்.

## தேர்தல் அட்டவணை
**குடியரசுத் துணைத் தலைவர் தேர்தல் 2012** தேர்தலுக்கான தேர்தல் அட்டவணையை இந்தியத் தேர்தல் ஆணையம் அறிவித்துள்ளது.

 
## வேட்பாளர்கள்
இந்தத் தேர்தலில் ஐக்கிய முற்போக்குக் கூட்டணி வேட்பாளராக ஹமீத் அன்சாரியும், தேசிய ஜனநாயகக் கூட்டணி வேட்பாளராக ஜஸ்வந்த் சிங்கும் போட்டியிட்டனர்.

## தேர்தல் புறக்கணிப்பு
இந்தத் தேர்தலை தெலுங்கு தேசம் கட்சி, பிஜூ ஜனதாதளம், புரட்சிகர சோசலிசக் கட்சி, தெலுங்கானா ராஷ்டிர சமிதி ஆகிய கட்சிகள் வாக்களிக்காமல் புறக்கணித்தன. 

## தேர்தல் முடிவு

*வாக்களிக்கத் தகுதியுடைய வாக்குகள்: 787

*பதிவான வாக்குகள்: 736

*ஹமீத் அன்சாரி பெற்ற வாக்குகள்: 490

*ஜஸ்வந்த் சிங் பெற்ற வாக்குகள்: 238

*செல்லாத வாக்குகள்: 8

:ஐக்கிய முற்போக்குக் கூட்டணி வேட்பாளர் ஹமீத் அன்சாரி, தேசிய ஜனநாயகக் கூட்டணி வேட்பாளர் ஜஸ்வந்த் சிங் பெற்ற 238 வாக்குகளை விட 252 வாக்குகள் அதிகம் பெற்றார். இதனால் ஹமீத் அன்சாரி வெற்றி பெற்றதாகத் தேர்தல் அதிகாரியும், மக்களவைச் செயலருமான ஜெனரல் டி. கே. விசுவநாதன் அறிவித்தார்.  

## மேற்கோள்கள்


பகுப்பு:2012 தேர்தல்கள்
சுகர்

**சுகதேவர்** என்றும் **சுகதேவ கோசுவாமி** என்றும் அழைக்கப்படும் **சுகர்** (Śuka) வேதங்களை நான்காகப் பகுத்தவரும் மகாபாரதம் மற்றும் பாகவத புராணத்தை இயற்றியவருமான வியாச முனிவரின் புதல்வர் ஆவார். மகாபாரததில் வரும் அர்ஜுனனின் பேரனான பரிட்சித்து மன்னன், தட்சகனால் கடிபட்டு இறக்கும் தறுவாயில் அவனுக்கு பாகவதத்தை உபதேசித்தார். இவர் அத்வைத இருடிகளின் மரபு வழியில் வந்த ஐந்தாவது இருடி ஆவார். சீவ முக்தி எனப்படும் துறவு நிலையை அடைந்தவர்.

## மேற்கோள்

பகுப்பு:இந்து தொன்மவியல் மாந்தர்
பகுப்பு:மகாபாரதக் கதை மாந்தர்கள்
பகுப்பு:முனிவர்கள்
மூலப் பிராமி

[thumb|270px|[ஆதிச்சநல்லூர் அகழ்வில் கண்டெடுக்கப்பட்ட **மூலப் பிராமி** எழுத்துக்கள் பொறித்த பொருட்கள்]]

**மூலப் பிராமி** (Rudiment Tamil Brahmi Script) என்பது தமிழ் பிராமி போன்ற பிராமி எழுத்துக்களின் தாய் என ஆராய்ச்சியாளர்களால் கருதப்படும் எழுத்து முறையாகும். வளர்ச்சியடைந்த தமிழ் பிராமி எழுத்துக்கள் கி.மு.300 முதல் தமிழகத்தில் காணப்படுகின்றன. இவற்றை ஆராய்ந்த ஆராய்ச்சியாளர்கள் இந்த தெளிவான தமிழ் பிராமி எழுத்துக்களுக்கு முன் தெளிவற்ற எழுத்துக்கள் இருந்திருக்கும் என நம்பி வந்தனர்.

## ஆதிச்சநல்லூர்
இதற்கிடையில் ஆதிச்சநல்லூர் அகழ்வில் கண்டெடுக்கப்பட்ட எழுத்துக்கள் பொறித்த பொருட்கள் குறைந்தது கி.மு. 500 முதல் அதிகபட்சம் கி.மு. 1500வரை பழமை வாய்ந்தது என சி-14 முறையால் அறியப்பட்டன. இதை சிவசுப்பிரமணியன் போன்ற ஆய்வாளர்கள் **மூலப் பிராமி** என சந்தேகிக்கின்றனர். இது தமிழ் பிராமி போன்ற பிராமி எழுத்துக்களின் தாய் என ஆராய்ச்சியாளர்களால் சந்தேகத்துக்கு இடமின்றி நிரூபிக்கப்பட்டால் தமிழ் எழுத்துகளின் தோற்றம் கி.மு. 1500 வரை கூட செல்லக்கூடும்.

## எதிர்ப்பு
இது இப்படி இருக்க இவை எழுத்தே அல்ல வெறும் சாம்பல் தான் கூறும் ஆராய்ச்சியாளரும் உள்ளனர்.

## மூலம்
* http://archaeologyindia.com/adichanallur.asp 

## மேற்கோள்களும் குறிப்புகளும்


பகுப்பு:தமிழ் எழுத்துமுறை
பகுப்பு:தமிழர் தொல்லியல்
முத்துக்கு முத்தாக

**முத்துக்கு முத்தாக** (ஆங்கிலம்:Muththukku Muththaaga) என்பது ராசு மதுரவனால் இயக்கி, தயாரிக்கப்பட்ட தமிழ்த் திரைப்படமாகும். இத் திரைப்படம் இயல்பான தென்னிந்திய குடும்பத்தின் உறவுகளின் பிரிவுகளால் ஏற்படும் சிக்கல்கள், மற்றும் இக்கால கட்டத்தில் அதன் வலிமை மற்றும் வலிகளை சொல்லும்படமாக உருவாக்கப்பட்டுள்ளது.

## நடிப்பு
* தவசியாக - இளவரசு
* பேச்சியாக - சரண்யா பொன்வண்ணன்
* ராமனாக - நடராஜ்
* லக்‌ஷ்மணனாக - பிரகாஷ்
* பாஸாக - விக்ராந்த்
* பாண்டியாக - வீரசமர்
* செல்வமாக - ஹரிஷ்
* சுவேதாவாக - ஓவியா
* அன்னமயிலாக - மோனிகா
* வசந்தியாக - வர்ஷினி
* ராசாத்தியாக - சுஜிபாலா
* சுருட்டுவாக - சிங்கம்புலி
* தமிழ்ச்செல்வியாக - காயத்ரி
* பஞ்சவர்ணமாக - ஜானகி

## மேற்கோள்கள்

## வெளி இணைப்புகள்

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஓவியா நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
மட்டக்களப்பு போதனா வைத்தியசாலை

**மட்டக்களப்பு போதனா வைத்தியசாலை** மட்டக்களப்பிலுள்ள ஓர் அரச வைத்தியசாலை. இது கிழக்கு மாகாணத்தில் முன்னனியிலுள்ள ஓர் வைத்தியசாலையாகும். இது கிழக்கு மாகாணத்திலுள்ள ஒரேயொரு போதனா வைத்தியசாலை ஆகும். 2010 இல், இங்கு 900 கட்டில்கள் காணப்பட்டன. 

## உசாத்துணை

## வெளி இணைப்புகள்
*மட்டக்களப்பு மருத்துவச் சங்கம் 

பகுப்பு:மட்டக்களப்பிலுள்ள கட்டடங்களும் கட்டமைப்புக்களும்
மட்டக்களப்பு புகையிரத நிலையம்

**மட்டக்களப்பு புகையிரத நிலையம்** (*Batticaloa Railway Station*) மட்டக்களப்பு நகரில் உள்ள தொடருந்து நிலையம் ஆகும். இலங்கை இரயில்வேக்குச் சொந்தமான இது, மட்டக்களப்பு மாவட்டத்தை கொழும்பு போன்ற பிற மாவட்டங்களுடன் இணைக்கும் மட்டக்களப்பு வரையான புகையிரத சேவையாகும். இதன் சேவைகள் 1929 ஆம் ஆண்டில் ஆரம்பிக்கப்பட்டு உள்நாட்டுப் போர்க் காலத்தில் 90களில் நிறுத்தப்பட்டிருந்து. மட்டக்களப்பு வரையும் காணப்படும் இச்சேவைக்கு முன்னதாகவுள்ள நிலையம் ஏறாவூர் புகையிரத நிலையம் ஆகும்.

## சேவைகள்

## உசாத்துணை

## வெளி இணைப்புகள்
* All Sri Lanka Train Schedule
* புகையிரத நிலையங்களில் ஓய்வறைகளைப் பெற்றுக்கொள்ளல்

பகுப்பு:மட்டக்களப்பிலுள்ள கட்டடங்களும் கட்டமைப்புக்களும்
சிற்றாற்று வீரியம்மன்

thumb|270px|தென்காசி சிற்றாற்று வீரியம்மன் கோயிலின் வாயில்

**சிற்றாற்று வீரியம்மன்** என்பது தென்காசி மற்றும் இலஞ்சியிலுள்ள சிற்றாற்று வீரியம்மன் கோயிலின் மூல பெண் தெய்வம் ஆகும்.

## வரலாறு
தென்காசி காசி விஸ்வநாதர் திருக்கோயில் கட்டப்படுவதற்கு முன் அவ்விடத்தில் சிற்றாறு பாய்ந்தோடியது. சடையவர்மன் பராக்கிரம பாண்டியன் கனவில் சிவன் தோன்றி தென்காசி, சித்ரா நதிக்கரையில் ஆலயம் அமைக்குமாறு வேண்டினார். அதற்கு முன் சிற்றாறு, தென்காசி சிற்றாற்று வீரியம்மன் கோயில் தோன்றிய இடத்திலும் மற்றும் இலஞ்சியிலுள்ள சிற்றாற்று வீரியம்மன் கோயில் தோன்றிய இடத்தின் வழியாகவும் சென்றது. சடையவர்மன் பராக்கிரம பாண்டியன் கனவில் தோன்றிய சிவன் கூறிய இடமோ சிற்றாறு செல்லும் இடத்தில் அமைந்தது. அதனால் அதை தெற்கு நோக்கி திசை திருப்பினான் பாண்டியன். அந்த தடுத்து நிறுத்தப்பட்ட பழைய சிற்றாறு சென்ற இடங்களில் கட்டப்பட்டதே இந்த 2 கோயில்களும் ஆகும். இக்கோயில்களிலுள்ள அம்மன் சிற்றாறு திருப்பிவிட்டதால் ஏற்படும் வீரிய விளைவுகளை தடுப்பதன் காரணத்தினால் கட்டப்பட்டதாக நம்பிக்கை வைத்ததால் இக்கோயில்கள் சிற்றாற்று வீரியம்மன் கோயில் என பெயர் பெற்றன.

## மேற்கோள்கள்

## மூலம்
* தென்காசி நகரில் கூறப்படும் சிற்றாற்று வீரியம்மன் கோயில் கட்டப்பட்டதன் காரணக் கதை

பகுப்பு:தென்காசி மாவட்டத்திலுள்ள அம்மன் கோயில்கள்
பெர்கன்

* பேர்கன், நார்வே
* பெர்கன் கவுண்ட்டி, நியூ செர்சி
* பெர்கன் மையம், நியூ செர்சி
* பெர்கன் சதுக்கம், நியூ செர்சி
* பெர்கன் வீதி, நியூ செர்சி
* பெர்கன் மையம், நியூ செர்சி
* பெர்கன் (கிராமம்), நியூ செர்சி
* பெர்கன் (நகரம்), நியூ செர்சி

பகுப்பு:பக்கவழி நெறிப்படுத்தல்
இலங்கைத் தமிழில் பிறமொழிச் சொற்கள்

**இலங்கைத் தமிழில் பிறமொழிச் சொற்கள்** (*Loan Words in Sri Lankan Tamil*) குடியேற்றவாத நாடுகளுடன் கொண்ட தொடர்புகளின் காரணமாகக் கலந்துள்ளன. அவற்றை இக்கட்டுரை பட்டியலிடுகின்றது.

## ஐரோப்பியப் பங்களிப்பு
### போர்த்துகீசம்

### டச்சு

### ஆங்கிலம்

## சிங்களம்
thumb

## மலாய்

## இதையும் பார்க்க
* இலங்கை போர்த்துக்கீச கிரியோல் மொழி

## மேற்கோள்கள்

பகுப்பு:தமிழில் பிற மொழிச் சொற்கள்
பகுப்பு:இலங்கைத் தமிழ்
எட்வர்டு கிரெய்கு

**எட்வர்டு கிரெய்கு** (*Edvard Grieg*, பிறப்பு சூன் 15 1843 பெர்கென், நார்வே; இறப்பு 4 செப்டம்பர் 1907)  நார்வே நாட்டு இசைத் தொகுப்பாளரும்  பியானோக் கலைஞரும் ஆவார்.  பத்தொன்பதாம் நூற்றாண்டில் நிலவிய காதலர் காலத்தினராகிய இவர் நார்வேயின் மிகவும் புகழ்பெற்ற  இசைத் தொகுப்பாளராக விளங்கினார். இவரது  பியானோவிற்கென ஏ மைனரில் உருவாக்கிய கீதத்திற்காகவும் என்றிக் இப்சனின் நாடகம் *பீர் கைன்ட்டிற்கு* அமைத்தப் பின்னணி இசைக்காகவும்  மிகவும் அறியப்படுகிறார். *லிரிக் பீசஸ்*  போன்ற சின்னஞ்சிறு இசைத்தொகுப்புக்களில்  கிரெய்கு சிறந்து விளங்கினார்.
மேலும் இடாய்ச்சு மொழியிலும் நார்வீஜிய மொழியிலும் சில அருமையான *லீடர்களை* (செருமானிய பாடல்கள்) இயற்றியுள்ளார்.

## மேலும் அறிய
* *Grieg The Writer* ed. by Bjarne Kortsen. Vol I: *Essays and Articles*, vol II: *Letters to Frants Beyer* (editio norvegica, Bergen/Norway 1972)
* *Edvard Grieg in England* by Lionel Carley (The Boydell Press 2006) 
* *Grieg: Music, Landscape and Norwegian Cultural Identity* by Daniel Grimley (The Boydell Press 2006) 
* *Songs of Edvard Grieg* by Beryl Foster (The Boydell Press new edition 2007) 
* *Edvard Grieg* by Henry Theophilius Finck (Bastian Books new edition 2008) 
* *Grieg* by John Horton (London 1950)
## வெளி இணைப்புகள்

*Grieg 2007. Official Site for 100th year commemoration of Edvard Grieg 
*The Grieg archives at Bergen Public Library
*Troldhaugen Museum, Grieg's home
*Biography of Grieg  by prof. Harald Herresthal
* 
*[Edvard Grieg statue by [Sigvald Asbjornsen] Prospect Park (Brooklyn)]
* Films about Grieg's life: ''What Price Immortality?'' (1999), ''Song of Norway'' (1970)
* Edvard Grieg picture collection at flickr commons

பகுப்பு:இசையமைப்பாளர்கள்
பகுப்பு:1843 பிறப்புகள்
பகுப்பு:1907 இறப்புகள்
பகுப்பு:நோர்வே கலைஞர்கள்
காரி (மாறன் காரி)

## சங்ககாலக் காரி
### கோவலூர் அரசன் காரி
பெண்ணை ஆற்றின் கரையிலிருந்த கோவல் நகரைத் தலைநகராகக் கொண்டு ஆண்ட அரசன் மலையமான் திருமுடிக் காரி. இவன் நெடுந்தேர்க் காரி என்று சிறப்பிக்கப்பட்டுள்ளான். 

### பாமுள்ளூர் அரசன் காரி
சங்க கால மன்னன் காரி கடையெழு வள்ளல்களில் ஒருவன். இவன் முள்ளூர் (பாமுள்ளூர்?) நகரைத் தலைநகராகக் கொண்டு ஆண்டவன். 
## இடைக்காலச் சோழர் காலத்துக் காரி
**மாறன் காரி** என அழைக்கப்பட்ட இவன் பராந்தகன் ஆட்சிக் காலத்தில் முதல் அமைச்சனாக இருந்தவன். திருநெல்வேலி வட்டம் உக்கிரக் கோட்டை கரவந்த புரத்தில் பிறந்த இவன் **காரி** என்ற பெயரை உடையவனாவான். இவனின் தந்தையின் பெயர் மாறன். மருத்துவன். **மதுரகவி** என்ற சிறப்புப் பெயரை உடையவனாவான் இவன் தந்தை.
மதுரைக்கு வடகிழக்கே யா.ஒத்தக்கடை என்ற கிராமத்தில் திருமாலுக்கு கற்றுளி அமைத்து கி.பி. 770 ஆம் ஆண்டளவில் நரசிங்கப் பெருமாளை அக்கோவிலுள் எழுந்தருள வைத்தான். அந்தணர்களுக்கு அக்கோயில் அருகிலேயே அக்கிரகாரம் அமைத்தும் கொடுத்தான். இவனது இப்பணியைப் பாராட்டி பராந்தகன் **மூவேந்த மங்கலப் பேரரையன்** என்ற பட்டத்தினை வழங்கிச் சிறப்பித்தான். நரசிங்கப் பெருமாள் கோவில் கல்வெட்டில் இவனைப் பற்றிய செய்திக் குறிப்பில் கலியுகம் 3871 எனக் குறிக்கப்பட்டும் உள்ளது. மேலும் இவனைப் பற்றிய குறிப்புகள் வேள்விக்குடிச் செப்பேட்டிலும் சிறப்பித்துக் குறிக்கப்பட்டுள்ளன.
## அடிக்குறிப்பு

பகுப்பு:பாண்டியர் ஆட்சியில் சிறந்து விளங்கியோர்
1948 அரபு - இசுரேல் போர்

**1948 அரபு - இசுரேல் போர்** (*1948 Arab–Israeli War*) எனவும் இசுரேலியர்களால் **சுதந்திரப் போர்** அல்லது **விடுதலைப் போர்** (, ) அழைக்கப்படும் இப்போரானது இசுரேலுக்கும் அராபிய கூட்டுப் படைகளுக்கும் இடையில் இடம்பெற்ற ஓர் போராகும். அரபு-இசுரேல் முரண்பாட்டுத் தொடர்ச்சியில் இது முதலாவது போராகும்.

## உசாத்துணை

பகுப்பு:இசுரேலியப் போர்கள் மற்றும் முரண்பாடுகள்
பகுப்பு:எகிப்து
பகுப்பு:ஜோர்தான்
பகுப்பு:சிரியா
பகுப்பு:லெபனான்
பகுப்பு:மத்திய கிழக்கு
பகுப்பு:இசுரேல் வரலாறு‎
பகுப்பு:அரபு-இசுரேல் முரண்பாடு
பகுப்பு:1948 நிகழ்வுகள்
சீர்மரபு ஒப்புரு

thumb|300px|அணுவின் அடிப்படைத் துகள்களுக்கான சீர்மரபு ஒப்புரு (The Standard Model), இதில் கடைசி நிரலில் (நெடுக்கு வரிசையில்) புலம்மாறா போசான் (gauge boson) அல்லது காழ்ச்சு போசான் காட்டப்பட்டுள்ளது

**சீர்மரபு ஒப்புரு** (**Standard Model**) என்பது அணுத்துகள்கள் பற்றிய ஒரு கொள்கைக் கட்டுமான அமைப்பு. உலகில் நாம் அறிந்தவற்றுள் அடிப்படையாக இருக்கும் நான்கு "விசை"-களில் மூன்று விசைகளைப் பற்றியதை விளக்க உதவுவது இந்தச் சீர்மரபு ஒப்புரு. குறிப்பாக அணுத்துகள்கள், (1) மின்காந்த, (2) மெல்லியக்க, (3) வல்லியக்க "விசைகள்" ஆகியவற்றின் இடைவினைகளுக்கு உட்பட்டு அவற்றின் இயக்கத்தை விளக்குவது இந்த ஒப்புரு (மாடல்).

சீர்மரபு ஒப்புரு, புவியீர்ப்பு போன்ற பொருளீர்ப்பு விசை தவிர்த்த இருவேறு கொள்கைகளை ஒன்றிணைத்துக் காட்டும் ஒரு கொள்கை ஒப்புரு. அவ்விரு கொள்கைகள்:
* (1) வேறு வேறாகக் கருதப்பட்ட மின்காந்த விசையும் மென்விசையும் (அணுவுக்குள் இயங்கும் ஒருவிசை) ஆகிய இரண்டையும் ஒருங்கிணைத்த மின்மென் கொள்கை (electroweak theory), 
* (2) குவாண்டம் குரொமோவியக்கவியல் (quantum chromodynamics) எனப்படும் அணுக்கருவிசையாகிய வலிய இடைவினை சார்ந்த இயக்கக்கொள்கை.

இருபதாம் நூற்றாண்டின் நடுப்பகுதியில் இருந்து வளர்த்தெடுக்கப்பட்டு, 1970-களில் குவார்க்குகளின் இருப்பை உறுதி செய்தபிறகு தற்போதுள்ள சீர்மரபு ஒப்புரு நிலைபெற்றது. அதன்பின் அடிகுவார்க்கு (1977), உச்சிக் குவார்க்கு (1995), டௌ நுண்நொதுமி (டௌ நியூட்ரினோ) (2000), இகிசு போசான் (2012) ஆகியவை கண்டுபிடிக்கப்பட்டபின், இந்த ஒப்புரு நம்பத்தகுந்தவாறு உறுதிசெய்யப்பட்டது. பல்வேறு விளைவுகளையும் இயக்கங்களையும் சரியாக இந்த ஒப்புரு விளக்குவதால் இதனை ஏற்புபெற்ற ஓர் ஒப்புருவாக அறிவியலாளர்கள் கருதுகின்றனர்.

சீர்மரபு ஒப்புரு குவார்க்குகளுக்கும் மென்மிகளுக்கும் இடையே நிகழும் வினைகளைத் துல்லியமாக விளக்கிக்காட்டுகின்றது. என்றாலும் 
குவார்க்குகள் மென்மிகள் இவற்றின் நிறைகளின் அளவுகளைப் பற்றி முற்கூற இயலுவதில்லை. மேலும் இந்த சீர்மரபு ஒப்புரு புதிதாக அறியப்பட்டுள்ள கரும்பொருள் (dark matter) என்பதைப் பற்றிய இயற்பியல் எதையும் விளக்காததால், முழுமை பெற்ற, எல்லாவற்றையும் விளக்கும் ஒரு கொள்கையாகக் கொள்ள இயலாது.

## அணுவுட்கூறுகள்

## அடிப்படை விசைகள்

## மேற்கோள்கள்

பகுப்பு:அணுத்துகள் இயற்பியல்
பகுப்பு:இயற்பியல்
பகுப்பு:இயற்பியல் கோட்பாடுகள்
ஷகாப்-3

**சகாப்-3** (*Shahab-3*, ) என்பது இரான் தயாரித்துள்ள ஒரு நடுத்தர தூரம் பாயும் ஏவுகணை ஆகும் இந்த ஏவுகணை 1280 கி.மீ. தூரம் வரை பாய்ந்து சென்று தாக்கும் வல்லமை கொண்டது. இது அணு ஆயுதங்களைத் தாங்கிச்செல்லும் என்றும் ஈரான் கூறுகின்றது. இது 1998 முதல் 2003 ஆம் ஆண்டு வரையில் சோதிக்கப்பட்டு 2003 சூலை 7 ஆம் நாள் ஈரானின் இராணுவ ஆயுதக்கிடங்கிற்கு சேர்க்கப்பட்டது. அதிகாரபூர்வமாக 2003 சூலை 20 இல் கொமெய்னியினால் திறந்து வைக்கப்பட்டது. ஏற்கனவே ஈரான் சோதித்துள்ள ஷகாப்-2 ஏவுகணை  300 முதல் 500 கி.மீ.தூரம் வரை பறந்து சென்றும் தாக்கும் திறன் கொண்டது.

## மேற்கோள்கள்

பகுப்பு:ஈரானிய ஏவுகணைகள்
குண்டாறு (அரிகர நதி)

**குண்டாறு** என்பது குற்றாலத்தில் உற்பத்தியாகும் சிற்றாற்றின் இரண்டாம் நிலை துணையாறாகும். **குண்டாறு** சிற்றாற்றின் முதல் நிலை துணையாறான அரிகர நதியில் கலக்கிறது. அரிகர நதி சிற்றாற்றில் நேரடியாக தென்காசியில் இணைகிறது. இந்த ஆற்றின் மூலம் நேரடியாக 465.39 ஹெக்டேர்களும் குண்டாற்றின் துணையாறான மொட்டையாறு மூலம் மறைமுகமாக 141.64 ஹெக்டேர் நிலங்களும் பாசன வசதி பெறுகின்றன. இதற்கு 7 அணைக்கட்டும் ஒரு தேக்கமும் உள்ளன.

இதற்கான தேக்கம் கண்ணுப்புளி மெட்டு அருவியின் அருகில் உள்ளது. இத்தேக்கம் சுற்றுலா பயனிகள் பார்க்கும் வண்ணம் அமைக்கப்பட்டுளதும் குறிப்பிடத்தக்கது.

## மூலம்
* http://www.nellai.tn.nic.in/rivers.html 
* http://www.whereincity.com/india/tamilnadu/rivers.php 

பகுப்பு:திருநெல்வேலி மாவட்ட ஆறுகள்
குண்டாறு

**குண்டாறு** என்பது ஆறுகளுக்கு வைக்கப்படும் பெயராகு. இது குண்டான ஆறு என்பதன் சுருக்கம்.

''குண்டாறு என்னும் பெயரிலுள்ள கட்டுரைகள்
#குண்டாறு (தேனி) - தேனி மாவட்டதில் உள்ள மேற்கு தொடர்ச்சி மலைத் தெடரில் அமைந்துள்ளது.
#குண்டாறு (அரிகர நதி) - குற்றாலத்தில் உற்பத்தியாகும் சிற்றாற்றின் இரண்டாம் நிலை இணையாறாகும்.
# குண்டாறு (ஆந்திரா) - ஆந்திராவில் ஓடும் ஆறு
காலிமுகத் திடல்

**காலிமுகத் திடல்** (*Galle Face Green*) என்பது இலங்கையின் வர்த்தகத் தலைநகரமான கொழும்பில் காலி வீதிக்கும் இந்தியப் பெருங்கடலுக்கும் இடையே காணப்படும் திறந்தவெளி கரையோர முகத்திடல் ஆகும். இது பிரித்தானிய ஆளுநர் சேர் என்றி சியார்ச் வார்டு என்பவரின் முயற்சியின் பலனாக 1859 ஆம் ஆண்டு உருவானது. இருப்பினும் அசல் காலி முகத்திடலானது இன்று காணப்படுவதை விட மிகப் பெரிய பரப்பளவில் விரிவானதாக இருந்தது. காலிமுகத் திடல் ஆரம்பத்தில் முக்கியமாக குதிரைப் பந்தயத்திற்கும், குழிப்பந்தாட்ட அரங்காகவும் பயன்படுத்தப்பட்டது. அத்துடன் துடுப்பாட்டம், கால்பந்து, டென்னிஸ், ரக்பி ஆகியவற்றிற்கும் பயன்படுத்தப்பட்டது.

## வெளி இணைப்புகள்

* Galle Face Green Development Project

## மேற்கோள்கள்

பகுப்பு:இலங்கையில் உள்ள பூங்காக்கள்
பகுப்பு:கொழும்பு
மொட்டையாறு

**மொட்டையாறு** என்பது குற்றாலத்தில் உற்பத்தியாகும் சிற்றாற்றின் மூன்றாம் நிலை துணையாறாகும். இந்த மொட்டையாறு சிற்றாற்றின் இரண்டாம் நிலை துணையாறான குண்டாற்றில் கலக்கிறது. குண்டாறு சிற்றாற்றின் முதல் நிலை துணையாறான அரிகர நதியில் கலக்கிறது. அரிகர நதி சிற்றாற்றில் நேரடியாக தென்காசியில் இணைகிறது.

இந்த மொட்டையாற்றின் மூலம் நேரடியாக 141.64 ஹெக்டேர் நிலங்கள் பாசன வசதி பெறுகிறது. இதற்கு ஒரு அணைக்கட்டும் ஒரு தேக்கமும் உள்ளன.

## மூலம்
* http://www.whereincity.com/india/tamilnadu/rivers.php 

பகுப்பு:திருநெல்வேலி மாவட்ட ஆறுகள்
பிலிப்பு (திருத்தூதர்)

**திருத்தூதரான புனித பிலிப்பு** () இயேசுவின் பன்னிரு திருத்தூதர்களுள் ஒருவர். கிறித்தவப் பாரம்பரியப்படி, இவரே கிரேக்கம், சிரியா முதலிய நாடுகளுக்கு கிறித்தவத்தைக் கொண்டுசென்றவர்.

பிலிப்பு எழுதிய நற்செய்தி என்னும் நாக் அமாடி நூலகத்தில் உள்ள நூல் இவரால் எழுதப்பட்டது போல் தோன்றினாலும், அது அவ்வாறு அழைக்கப்படுவது திருத்தூதர்களுள் இவரின் பெயர் மட்டுமே அதில் குறிப்பிடப்பட்டிருப்பதாலேயே ஆகும்.

இவரின் விழாநாள் கத்தோலிக்க திருச்சபையில் நீதிமானான புனித யாக்கோபுவோடு (திருத்தூதர் யாக்கோபு அல்ல) சேர்ந்து மே 3இல் கொண்டாடப்படுகின்றது.

## புதிய ஏற்பாட்டில்
ஒத்தமை நற்செய்தி நூல்கள் இவரை இயேசுவின் சீடர் என்கிறது.  இவரும் அந்திரேயா மற்றும் பேதுருவைப்போல பெத்சாயிதாவைச் சேர்ந்தவர்.

நத்தானியேல் என அழைக்கப்பட்ட திருத்தூதரான பர்த்தலமேயுவை இயேசுவிடம் அறிமுகப்படுத்தியவர் இவரே. ஐயாயிரம் மக்களிக்கு அப்பம் பலுகச்செய்து உணவளித்த புதுமைக்கு முன்பு, இயேசு இவரைச்சோதித்தார்.

இவருக்கு கிரேக்கம் தெரிந்திருந்ததால் இவர் கிரேக்கர்கள் சிலர் இயேசுவைக்காண வந்தபோது அவர்களை இயேசுவிடம் கூட்டிவந்தார்.. இயேசுவின் இறுதி இரா உணவின் போது, "தந்தையை எங்களுக்கு காட்டும்" என்று பிலிப்பு கேட்க, இயேசு தந்தைக்கும் மகனுக்கும் உள்ள உறவு பற்றி விலக்கினார்.

புனித பிலிப்புவின் பெயர் எல்லாத் திருத்தூதர்களின் பட்டியல்களிலும் ஐந்தாவதாக பட்டியலிடப்பட்டுள்ளது.   

பகுப்பு:திருத்தூதர்கள்
பகுப்பு:கிறித்தவப் புனிதர்கள்
பகுப்பு:கிறித்தவ மறைசாட்சிகள்
பகுப்பு:80 இறப்புகள்
இலங்கை மலாயர்

**இலங்கை மலாயர்** (*Sri Lankan Malays*) எனப்படுவோர் தென்கிழக்கு ஆசியாவைச் சேர்ந்த இலங்கையின் மலாய்கள் ஆவர். 2011 ஆம் ஆண்டின் குடித்தொகைக் கணக்கெடுப்பின்படி இவ்வினத்தவரின் தொகை (0.20%)  40,000 ஆகும். இலங்கையும் இந்தோனேசியாவும் டச்சு ஆதிக்கத்தில் இருந்த நேரத்தில் குடிபெயர்ந்தவர்களின் வம்சாவளியினராக உள்ளனர்.இரண்டாம் அலையாக இரு நாடுகளும் பிரித்தானியப் பேரரசின் கீழ் வந்தபோது 1796-1948 காலகட்டத்தில் மலேசியத் தீபகற்பத்திலிருந்து இடம் பெயர்ந்தனர்.

துவக்கத்தில் குடியேறிவர்களில் பெரும்பாலோர் ஒல்லாந்து ஆட்சியில் படைவீரர்களாக அனுப்பப் பட்டவர்களாகும். இவர்கள் பிரித்தானியர் காலத்திலும் குடியேற்ற நாட்டை நிருவகிக்க பயன்பட்டனர். மற்றவர்கள் டச்சுக் கிழக்கிந்தியக் கம்பனியால் இந்தோனேசியாவிலிருந்து நாடு கடத்தப்பட்டவர்கள். அவர்களில் இந்தோனேசியத் தீவுகளின் பல்வேறு அரச மரபுகளைச் சேர்ந்த இளவரசர்கள் பலரும் இருந்தனர். இவர்களை இன்னமும் பிணைப்பது கலப்பு மலாயு மொழிதான். இந்த இனத்தவர்களில் சிறந்த படைவீரர்கள், அரசியல்வாதிகள், விளையாட்டு வீரர்கள், வழக்கறிஞர்கள், கணக்காளர்கள், மருத்துவர்கள் சிறப்பிக்கப்பட்டுள்ளனர்.

## மேற்கோள்கள்

* Directory on Sri Lanka Malays - Edition 2 - ISBN NO : 978-955-8529-01-0 Published by Sri Lanka Malay Association - டிசம்பர் 2008


பகுப்பு:இலங்கை இனக்குழுக்கள்
தேசிய நெடுஞ்சாலை 226 (இந்தியா)

**தேசிய நெடுஞ்சாலை 226** (என்.எச் 226) இந்தியாவின் தமிழ்நாட்டில் முழுவதுமாக அமைந்திருக்கும் ஒரு இந்திய தேசிய நெடுஞ்சாலை. இதன் மொத்த நீளம் 212 கி.மீ. (132 மைல்). இது தமிழ்நாட்டில் இருக்கும் பெரம்பலூர் மற்றும் மானாமதுரை இணைக்கும் தேசிய நெடுஞ்சாலை.


## வழி
பெரம்பலூர், பேரளி, குன்னம், அரியலூர், கீழப்பழுவூர்,திருமானூர், திருவையாறு, தஞ்சாவூர், கந்தவர்க்கோட்டை, பெருங்களூர், புதுக்கோட்டை, கீழசெவல்பட்டி, திருப்பத்தூர், சிவகங்கை மற்றும் மானாமதுரை.

## மேற்கோள்கள்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 536 (இந்தியா)

**தேசிய நெடுஞ்சாலை 536** தென்னிந்தியாவின் தமிழ்நாட்டில் இருக்கும் ஒரு தேசிய நெடுஞ்சாலை ஆகும். தே.நெ 536 தமிழ்நாட்டின் திருமயம் மற்றும் இராமநாதபுரம் ஆகியவற்றை இணைக்கிறது. இந்த நெடுஞ்சாலையில் திருமயம் அருகில் புதியதாய் பாரத மிகு மின் நிறுவனம் அமைந்துள்ளது. இதன் மொத்த நீளம் 109 கி.மீ. (68 மைல்).

## வழி
thumb|left| தே. நெ. 210 (பாரத மிகு மின் நிறுவனம் திருமயம் அருகில்) திருமயம் முதல் தேவக்கோட்டை, திருவாடானை வழியாக இராமநாதபுரம் வரை. மானாமதுரை முதல் தஞ்சாவூர் வரையில் செல்லும் தேசிய நெடுஞ்சாலை 36-ல் திருமயத்தில் இருந்து தொடங்கும் இச்சாலை காரைக்குடி நகருக்குள் செல்லாமல் தேவக்கோட்டை, திருவாடானை வழியாக இராமநாதபுரத்தில், கொச்சி முதல் இராமேசுவரம் வரை செல்லும் தேசிய நெடுஞ்சாலை 87-ல் இணைகிறது.

## காலக்கோடு
* இந்தச் சாலை முன்பு தேசிய நெடுஞ்சாலை 210 என்ற எண்ணிடப்பட்டிருந்தது.

## விரிவாக்கம்

* தேசிய நெடுஞ்சாலை 536ன் பகுதிகளான காரைக்குடி - இராமநாதபுரம் மேம்பாட்டு பணிகள் ரூ.652.55 கோடி மதிப்பினில் திசம்பர் 2015ல் துவங்கி ஜீன் 2017ல் முடிக்க திட்டமிடப்பட்டிருந்தன.

02 ஜனவரி 2024 அன்று பாரதப் பிரதமர் நரேந்திர மோதி, தேசிய நெடுஞ்சாலை 536ன் ஒரு பகுதியான காரைக்குடி - இராமநாதபுரம் இடையே புதிதாக கட்டமைக்கப்பட்ட 80கி.மீ நீள கூடுதல் பக்கச் சாலையுடன் கூடிய இரண்டு வழி சாலையை நாட்டிற்கு அர்பணித்து வைத்தார்.

## மேலும் காண்க
* தேசிய நெடுஞ்சாலை 785 (இந்தியா)

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் தே. நெ. 536

பகுப்பு:இந்திய தேசிய நெடுஞ்சாலைகள்

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
ஒத்திகை

**ஒத்திகை**, கவிஞர் நீலாவணனின் 80 கவிதைகளை உள்ளடக்கிய புத்தக தொகுப்பாகும். இக்கவிதைகள் 1953 முதல் 1974 வரை எழுதப்பெற்றவை. இதன் முதற்பதிப்பு 2001 இல்  நன்னூல் பதிப்பகத்தால் வெளியிடப்பட்டது .

பகுப்பு:ஈழத்து நூல்கள்
நீலாவணன் காவியங்கள் (நூல்)

கவிஞர் நீலாவணனின் மூன்று காவியங்கள் அடங்கிய நூல் **நீலாவணன் காவியங்கள்** ஆகும். இந்நூல் கொழும்பு நன்னூல் பதிப்பக வெளியீடாக 2010 செப்டெம்பரில் வெளிவந்தது. இதில் பட்டமரம், வடமீன், வேளாண்மை ஆகிய நீலாவணனின் மூன்று காவியங்கள் தொகுக்கப்பட்டுள்ளன. இதில் வேளண்மை காவியத்தில் குடலை, கதிர் ஆகிய இரு அத்தியாயங்கள் மட்டும் எழுதப்பட்ட நிலையில் நீலாவணன் மரணமடைந்து விட்டார். ஆயினும் அவரின் இலக்கிய நண்பரான வ. அ. இராசரத்தினம் ஒரு முற்றுப்பெற்ற காவியமாகக் கருதி பதிப்பித்தார் என்பது குறிப்பிடத்தக்கது.

பகுப்பு:ஈழத்து நூல்கள்
கரிம்புழா தேசியப் பூங்கா

கரிம்புழா தேசியப் பூங்கா 230 கிலோமீட்டர் சுற்றளவில் அமைந்துள்ளது. இது  
கேரள பாலக்காட்டு எல்லையில் உள்ள நீலகிரி மலையில் அமைந்த தேசியப் பூங்காவாகும்.
இந்திய வனவிலங்கு காப்பகம் இப்பகுதியை பாதுகாக்கப்பட்ட பகுதியாக அறிவிக்க கோரியது. இப்பகுதி யுனெசுக்கோவால் உலகப் பாரம்பரியத் தளமாக அறிவிக்கப்பட்டது. காட்டுவாசிகள் வசிக்கும் இப்பகுதி தேசியப் பூங்காவாக அறிவிக்கப்பட்டது.

## சான்றுகள்

## மேற்கோள்கள்

பகுப்பு:கேரளம்
பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
வழி (நூல்)

கவிஞர் நீலாவணனின் 55 தனிக்கவிதைகளும் வழி எனப்படும் நெடுங்கவிதையும் கொண்ட தொகுதி இது ஆகும். கவிஞர் 1955க்கும் 1972க்கும் இடையில் எழுதிய கவிதைகள் இதில் தொகுக்கப்பட்டிருக்கின்றன. இந்நூல் கொழும்பு ரெயின்போ அச்சகத்தில் அச்சிடப்பட்டு 1976, மேயில் வெளிவந்தது. 

பகுப்பு:ஈழத்து நூல்கள்
மாக் ஒஎஸ் எக்ஸ் லயன் 10.7

**மாக் ஒஎஸ் எக்ஸ் லயன் 10.7** ( Mac OS X Lion Version 10.7) ஆனது மாக் இயங்கு தள வரிசையில் எட்டாவதும், இறுதியாகவும் மாக் கணினிகளுக்கும் செர்வர்களுக்கும் வெளி வந்த பதிப்பாகும். பெப்ரவரி 24, 2011  அன்று, இதன் முதல் மாதிரிப்பதிப்பு (11A390) ஆப்பிள் டெவலபேர் (Developer )  வலைப்பின்னல் சந்தாதாரர்களுக்கு வெளியிடப்பட்டது. இதன் வர்த்தக வெளியீடு ஜூலை 21, 2011 அன்று உத்தியோகப்பூர்வமாக வெளிடப்பட்டது. இதன் முதல் நாள் விற்பனை ஆனது 1 மில்லியனுக்கும் அதிகம் என ஆப்பிள் நிறுவனம் அறிவித்துள்ளது. தற்போது வாங்கும் ஒவ்வொரு ஆப்பிள் ஐ மாக், மற்றும் ஆப்பிள் மடிக் கணணிகளுடனும்  இது ஏற்கனவே நிறுவப்பட்டு வருகிறது.

## வன்பொருள் ஆதரவு (Hardware Support)

இதன் முதல் மாதிரிப்பதிப்பு ஆப்பிள் கணினிகளுடன் விற்பனை செய்யப்பட்ட  திட நிலை வன்தகடுகளுக்கு (SSD ) ஆதரவு வழங்குமாறு வெளியானது எனினும் மற்றைய திட நிலை வன்தகடுகளுக்கு இன்றுவரை ஆதரவு அளிக்கும் வகையில் எந்த புதிய அப்டேட் களையும் ஆப்பிள் வெளிவிடவில்லை .

### இயங்க தேவையான குறைந்தபட்ச வன்பொருள்

* x86-64 மின்செயலி (CPU)
* குறைந்தபட்சம் 2 GB நினைவகம்
* குறைந்தபட்சம் 7 GB வெற்று வன்தகட்டு இடம் 

## பயனர் இடைமுகம் மாற்றங்கள்
மீள்வடிவமைக்கபட்ட அக்வா பயனர் இடைமுகம்(Aqua user interface) கூறுகள்.

## மேற்கோள்கள்

பகுப்பு:இயக்கு தளங்கள்